ΓΡΑΠΤΗ ΕΡΩΤΗΣΗ P-0514/00

υποβολή: Marianne Thyssen (PPE-DE) προς την Επιτροπή

(17 Φεβρουαρίου 2000)

Θέμα: Μηχανισμοί αντιστάθμισης για τους παραγωγούς κακάο

Αυτή τη στιγμή, το Ευρωπαϊκό Κοινοβούλιο εξετάζει, σε δεύτερη ανάγνωση, την τροποποίηση της οδηγίας που αφορά τα προϊόντα κακάο και σοκολάτας που προορίζονται για ανθρώπινη κατανάλωση. Παρόλο ότι δεν είναι ακόμη γνωστό το αποτέλεσμα αυτής της διαδικασίας συναπόφασης, φαίνεται ότι η οδηγία για τη σοκολάτα του 1973 θα τροποποιηθεί ριζικά. Η ουσία της τροποποίησης συνίσταται στο γεγονός ότι, προσεχώς, εκτός από το βούτυρο κακάο θα επιτρέπεται στη σοκολάτα η χρήση άλλων λιπαρών φυτικών ουσιών.

Τούτο θα έχει συνέπειες για τη διάθεση κακάο από τα κράτη ΑΚΕ και άλλες αναπτυσσόμενες χώρες.

Λαμβάνονταςπόψη ότι οι σχέσεις Βορρά-Νότου πρέπει να είναι δίκαιες και ότιπάρχουν νομικές δεσμεύσεις που απορρέουν από τις συμβάσεις της Λομέ και από τη συμφωνία για το κακάο, φαίνεται αυτονόητο ότι οι αγρότες που παράγουν κακάο θα πρέπει με κάποιον τρόπο να λάβουν αντιστάθμιση και ενίσχυση για την ενδεχόμενη μετατροπή των καλλιεργειών τους.

Υφίσταται άραγε νομική βάση στην οποία η Επιτροπή θα μπορούσε να αναπτύξει πρωτοβουλίεςπό το πνεύμα αυτό; Εάν ναι, ποια είναι η βάση αυτή;

Προτίθεται μήπως η Επιτροπή να αναπτύξει σχετικές πρωτοβουλίες; Εάν όχι, για ποιο λόγο;

Απάντηση του κ. Nielson εξ ονόματος της Επιτροπής

(27 Μαρτίου 2000)

Η εκτίμηση των αποτελεσμάτων της προτεινόμενης οδηγίας(1) για τη χρήση φυτικών λιπών, διαφορετικών από το κακάο, στην παρασκευή σοκολάτας δεν είναι εφικτή, αν δεν τεθεί σε ισχύ η οδηγία, ούτε αιτιολογείται με βάση τις διατάξεις της κοινής θέσης που ενέκρινε το Συμβούλιο το Δεκέμβριο του 1999(2). Για παράδειγμα, το Συμβούλιο συμφώνησε να περιορίσει τα φυτικά λίπη στα λίπη τροπικής προέλευσης που παράγονται από τις χώρες της Αφρικής, Καραϊβικής και Ειρηνικού (ΑΚΕ)" επιπλέον, τα φυτικά λίπη μπορούν ναπάρχουν μόνο σε μια αναλογία μέχρι 5 % και να προστίθενται μόνο στο ελάχιστο περιεχόμενο του κακάου που απαιτείται για κάθε προϊόν" τέλος, δεν είναι σαφές κατά πόσον τα φυτικά λίπη θα χρησιμοποιούνται περισσότερο από

ό,τι σήμερα. Όλα αυτά τα στοιχεία χρειάζεται να ληφθούνπόψη κατά την αξιολόγηση των αποτελεσμάτων της οδηγίας στις χώρες ΑΚΕ και σε άλλες χώρες παραγωγής κακάου και αυτό μπορεί να γίνει μόνον όταν η οδηγία θα τεθεί σε εφαρμογή. Στην περίπτωση που στο μέλλον θα χρειαστεί μια εκτίμηση των αποτελεσμάτων, η κοινή θέση προβλέπει την εκπόνηση μελέτης ύστερα από 36 μήνες εφαρμογής της οδηγίας.

Όσον αφορά τα αντισταθμιστικά μέσα, η συνθήκη Post Lom εισάγει έναν ειδικό μηχανισμό που θα προσφέρει στήριξη στις χώρες που είναι ευάλωτες σε διακυμάνσεις από τις εισπράξεις των εισαγωγών, ιδίως τις εισπράξεις από το γεωργικό και μεταλλευτικό τομέα.

Αν μια χώρα εξαρτάται σε μεγάλο βαθμό από τον τομέα του κακάου μπορεί,πό την προϋπόθεση ότι πληροί ορισμένα κριτήρια όσον αφορά τη σημασία των απωλειών από τις εξαγωγές και τα δημόσια οικονομικά της, να επωφεληθεί από το σύστημα στήριξης. Η σχετική χώρα ΑΚΕ μπορεί να αποφασίσει να χρησιμοποιήσει την εν λόγω επιπρόσθετη στήριξη, όταν της χορηγηθεί, για να αντισταθμίσει τους καλλιεργητές κακάου ή να τους βοηθήσει να διαφοροποιήσουν τις καλλιέργειές τους.

(1) ΕΕ C 231 της 9.8.1996.

(2) ΕΕ C 10 της 13.1.2000.